36. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.Φ.1/55671/6474 της 31 Οκτ.-13 Νοεμ.2006 (ΦΕΚ  Β΄1661) Καθορισμός του τρόπου και της διαδικασίας διενέργειας στα ΚΤΕΟ του εκούσιου τεχνικού ελέγχου οχημάτων Έχοντας υπόψη: 1. Τις διατάξεις: α. Του άρθρου 18 του ν. 3446/2006 «Οργάνωση και λειτουργία αρχών ελέγχου κυκλοφορίας των οχημάτων – Ρυθμίσεις για τις επιβατικές μεταφορές και άλλες διατάξεις» (Α΄49). β. του άρθρου 90 του «Κώδικα νομοθεσίας για την Κυβέρνηση και τα Κυβερνητικά Όργανα», που κυρώθηκε με το άρθρο πρώτο του π.δ. 63/2005 (ΦΕΚ 98/τ. Α΄), 2. Το γεγονός ότι από την εφαρμογή της παρούσας απόφασης δεν προκαλείται δαπάνη σε βάρος του κρατικού προϋπολογισμού, αποφασίζουμε: Άρθρο 1 Εκούσιος τεχνικός έλεγχος οχημάτων Ως «εκούσιος τεχνικός έλεγχος» νοείται, σύμφωνα με την παρ. 2στ του άρθρου 18 του ν. 3446/2006 (Α΄49), ο ειδικός τεχνικός έλεγχος που διενεργείται από τα Δημόσια ΚΤΕΟ σε όλες τις κατηγορίες οχημάτων και από τα Ιδιωτικά ΚΤΕΟ στις κατηγορίες οχημάτων που ορίζονται στη σχετική νομοθεσία, μετά από αίτηση των κατόχων τους. Ο εκούσιος τεχνικός έλεγχος διενεργείται σε οχήματα ταξινομημένα στη Χώρα μας ή και σε άλλα Κράτη - Μέλη της Ευρωπαϊκής Ένωσης ή σε Τρίτες Χώρες, σύμφωνα με τα οριζόμενα στα άρθρα 2 και 3 της παρούσας, αντίστοιχα. Άρθρο 2 Εκούσιος τεχνικός έλεγχος οχημάτων ταξινομημένων στη Χώρα μας 1. Ο εκούσιος τεχνικός έλεγχος οχημάτων ταξινομημένων στη Χώρα μας διενεργείται σε ένα ή περισσότερα από τα συστήματα του οχήματος, με εφαρμογή των σημείων ελέγχου και των κριτηρίων καταλληλότητας του πίνακα του άρθρου 3 της 44800/123/1985 απόφασης του Υφυπουργού Μεταφορών και Επικοινωνιών (Β΄781). Σε κάθε περίπτωση διενεργείται έλεγχος και στα σημεία 1100 (αριθμός πλαισίου), 1200 (πινακίδες κυκλοφορίας), 1307-1308 (αριθμός κινητήρα) του ανωτέρω Πίνακα. 2. Εκούσιος τεχνικός έλεγχος δεν επιτρέπεται να διενεργηθεί σε όχημα που είχε την υποχρέωση υποβολής σε περιοδικό τεχνικό έλεγχο και δεν είναι εφοδιασμένο με ισχύον Δελτίο Τεχνικού Ελέγχου. Στην περίπτωση αυτή το όχημα υποβάλλεται σε πλήρη περιοδικό τεχνικό έλεγχο. 3. Πριν από την έναρξη του Εκούσιου Τεχνικού Ελέγχου για κάθε όχημα, ο κάτοχος του οχήματος ή ο εκπρόσωπός του: α. Υποβάλλει αίτηση στην οποία αναφέρει ότι επιθυμεί τη διενέργεια εκούσιου τεχνικού ελέγχου στο όχημά του σε ένα ή περισσότερα συστήματά του ή στο σύνολο των συστημάτων. β. Επιδεικνύει τα εξής στοιχεία: i) Την άδεια κυκλοφορίας του οχήματος. ii) Το ισχύον Δελτίο Τεχνικού Ελέγχου, εφόσον το όχημα είχε τη σχετική υποχρέωση. iii) Το αποδεικτικό στοιχείο ότι καταβλήθηκε το προβλεπόμενο από το νόμο ειδικό τέλος για τη διενέργειά του (Δημόσια ΚΤΕΟ) ή το τιμολόγιο παροχής υπηρεσιών (Ιδιωτικά ΚΤΕΟ). (Μετά τη σελ. 264,30850) Σελ. 264,30851 Τεύχος -Σελ.  Έλεγχος Ασφάλειας Αυτοκινήτων-Κέντρα Τεχνικού Ελέγχου Οχημάτων (Κ.Τ.Ε.Ο) 21.Ε.λ.36 4. Σε περίπτωση διαπίστωσης: α. Δευτερευουσών ή σοβαρών ελλείψεων δεν απαιτείται η διενέργεια επανελέγχου, αλλά μόνο η υποχρέωση σχετικής ενημέρωσης του ιδιοκτήτη του οχήματος από το ΚΤΕΟ και της αρμόδιας Υπηρεσίας, όπου αυτό προβλέπεται από την υπ’ αριθμ. 44800/123/85 απόφαση (Β΄ 781). β. Επικίνδυνων ελλείψεων το όχημα ακινητοποιείται, δηλ. του αφαιρείται επί τόπου η άδεια και οι πινακίδες κυκλοφορίας, σύμφωνα με τα οριζόμενα στις αποφάσεις του Υφυπουργού Μεταφορών και Επικοινωνιών, 44800/123/85 (Β΄ 781) και 71703/8028/03 (Β΄ 1824), όπως ισχύουν, μέχρι την αποκατάσταση των ελλείψεων που διαπιστώθηκαν. Επιπρόσθετα ακυρώνεται το ισχύον ΔΤΕ περιοδικού τεχνικού ελέγχου, με το οποίο τυχόν είναι εφοδιασμένο το όχημα και αποκολλάται από την οπίσθια πινακίδα κυκλοφορίας το ενδεικτικό σήμα. Κατά τον επανέλεγχο το όχημα ελέγχεται στα σημεία των επικίνδυνων ελλείψεων που αναγράφονται στο Πρακτικό Εκούσιου Τεχνικού Ελέγχου (ΠΕΤΕ) του αρχικού εκούσιου τεχνικού ελέγχου. Αν έχει ακυρωθεί ΔΤΕ και εφόσον στον επανέλεγχο διαπιστωθεί ότι οι επικίνδυνες ελλείψεις αποκαταστάθηκαν, εκδίδεται ΔΤΕ αντί ΠΕΤΕ, στο οποίο σημειώνεται ως ημερομηνία επόμενου ελέγχου η ημερομηνία που αναγραφόταν στο ακυρωμένο ΔΤΕ και επικολλάται στο όχημα ενδεικτικό σήμα. 5. Μετά την ολοκλήρωση του εκούσιου ελέγχου: α. Εκδίδεται ΠΕΤΕ σύμφωνα με το άρθρο 4 της παρούσας, στο οποίο: i) Συμπληρώνονται τα στοιχεία του οχήματος και του ιδιοκτήτη του και η ημερομηνία διενέργειας του ελέγχου. ii) Ως αποτέλεσμα ελέγχου αναγράφεται κατά περίπτωση η φράση «χωρίς ελλείψεις», «Δευτερεύουσες ελλείψεις», «Σοβαρές ελλείψεις» ή «Επικίνδυνες ελλείψεις». iii) Ως είδος ελέγχου αναγράφεται «Εκούσιος τεχνικός έλεγχος». iv) Αναγράφονται οι τυχόν ελλείψεις που διαπιστώθηκαν. v) Δεν συμπληρώνεται ημερομηνία επόμενου ελέγχου. vi) Στο χώρο των παρατηρήσεων αναγράφεται η φράση «Εκούσιος τεχνικός έλεγχος. Το παρόν δεν επέχει θέση Δελτίου Τεχνικού Ελέγχου». Το ΠΕΤΕ υπογράφεται και σφραγίζεται από τον αρμόδιο υπάλληλο του ΚΤΕΟ. Υπογράφεται επίσης και από το πρόσωπο που προσκόμισε το όχημα για έλεγχο. Αντίγραφό του φυλάσσεται στο ΚΤΕΟ από το οποίο εκδόθηκε. Σελ. 264,30852 Τεύχος -Σελ.  β. Δεν επικολλάται στην οπίσθια πινακίδα κυκλοφορίας του οχήματος ενδεικτικό σήμα τεχνικού ελέγχου και δεν σφραγίζεται η άδεια κυκλοφορίας του οχήματος. 6. Πέραν των οριζομένων στις προηγούμενες παραγράφους της παρούσας, ο κάτοχος οχήματος, εφόσον το επιθυμεί, μπορεί με αίτησή του προς το ΚΤΕΟ, να ζητήσει την διενέργεια αρχικού περιοδικού τεχνικού ελέγχου, σε χρόνο συντομότερο του προβλεπόμενου στο Παράρτημα Ι της κοινής υπουργικής απόφασης Φ2/64580/2288/99 (Β΄1523) των Υπουργών Εθνικής Οικονομίας και Μεταφορών και Επικοινωνιών και των αναφερόμενων στις υ.α. 44800/123/85 (781Β΄) και 71703/8028/03 (Β΄ 1824), όπως ισχύουν, χρονοδιαγραμμάτων: α. για τη διενέργεια στο όχημα περιοδικού τεχνικού ελέγχου για πρώτη φορά. β. για τη διενέργεια στο όχημα περιοδικού τεχνικού ελέγχου βάσει του κατεχόμενου ΔΤΕ. Στην περίπτωση αυτή και σύμφωνα με τα οριζόμενα στις ανωτέρω αποφάσεις εκδίδεται ΔΤΕ και το όχημα ακολουθεί την προβλεπόμενη περιοδικότητα, ήτοι σημειώνεται ημερομηνία επόμενου ελέγχου και επικολλάται στο όχημα, εφόσον αυτό κριθεί κατάλληλο, ενδεικτικό σήμα και σφραγίζεται όπου προβλέπεται η άδεια κυκλοφορίας. 21.Ε.λ.36 Έλεγχος Ασφάλειας Αυτοκινήτων-Κέντρα Τεχνικού Ελέγχου Οχημάτων (Κ.Τ.Ε.Ο) Άρθρο 3 Εκούσιος τεχνικός έλεγχος οχημάτων ταξινομημένων σε άλλα Κράτη - Μέλη της Ευρωπαϊκής Ένωσης ή σε Τρίτες Χώρες 1. Ο εκούσιος τεχνικός έλεγχος οχημάτων ταξινομημένων σε άλλα Κράτη - Μέλη της Ευρωπαϊκής Ένωσης ή σε Τρίτες Χώρες διενεργείται σε ένα ή περισσότερα από τα συστήματα του οχήματος, με εφαρμογή των σημείων ελέγχου και των κριτηρίων καταλληλότητας του πίνακα του άρθρου 3 της 44800/123/85 (Β΄ 781) απόφασης του Υφυπουργού Μεταφορών και Επικοινωνιών. Σε κάθε περίπτωση διενεργείται έλεγχος και στα σημεία 1100 (αριθμός πλαισίου), 1200 (πινακίδες κυκλοφορίας) του ανωτέρω Πίνακα.  2. Πριν από την έναρξη του Εκούσιου Τεχνικού Ελέγχου για κάθε όχημα, ο κάτοχος του οχήματος ή ο εκπρόσωπός του: α. Υποβάλλει αίτηση στην οποία αναφέρει ότι επιθυμεί τη διενέργεια εκούσιου τεχνικού ελέγχου στο όχημά του σε ένα ή περισσότερα συστήματά του ή στο σύνολο των συστημάτων. β. Επιδεικνύει τα εξής στοιχεία: i) Την άδεια κυκλοφορίας του οχήματος. ii) Το αποδεικτικό στοιχείο ότι καταβλήθηκε το προβλεπόμενο από το νόμο ειδικό τέλος για τη διενέργειά του (Δημόσια ΚΤΕΟ) ή το τιμολόγιο παροχής υπηρεσιών (Ιδιωτικά ΚΤΕΟ). 4. Σε περίπτωση διαπίστωσης: α. Δευτερευουσών ή σοβαρών ελλείψεων δεν απαιτείται η διενέργεια επανελέγχου, αλλά μόνο η υποχρέωση σχετικής ενημέρωσης του ιδιοκτήτη του οχήματος από το ΚΤΕΟ. β. Επικίνδυνων ελλείψεων το όχημα ακινητοποιείται, δηλ. του αφαιρείται επί τόπου η άδεια και οι πινακίδες κυκλοφορίας, σύμφωνα με τα οριζόμενα στις υ.α. 44800/123/85 (Β΄781) και 71703/8028/03 (Β΄ 1824), όπως ισχύουν, μέχρι την αποκατάσταση των ελλείψεων που διαπιστώθηκαν. Σε περίπτωση που οι επικίνδυνες ελλείψεις αφορούν τα 1100 και 1200 (αριθμός πλαισίου και πινακίδες κυκλοφορίας) τα αφαιρεθέντα στοιχεία κυκλοφορίας αποστέλλονται με συστημένη επιστολή στην πρεσβεία ή την προξενική αρχή του Κράτους ταξινόμησης του οχήματος που εδρεύει στη Χώρα μας. Κατά τον επανέλεγχο το όχημα ελέγχεται στα σημεία των επικίνδυνων ελλείψεων που αναγράφονται στο ΠΕΤΕ του αρχικού εκούσιου τεχνικού ελέγχου. 5. Μετά την ολοκλήρωση του εκούσιου ελέγχου: α. Εκδίδεται ΠΕΤΕ, σύμφωνα με το άρθρο 4 της παρούσας, στο οποίο: i) Συμπληρώνονται τα στοιχεία του οχήματος και του ιδιοκτήτη του και η ημερομηνία διενέργειας του ελέγχου. ii) Ως αποτέλεσμα ελέγχου αναγράφεται κατά περίπτωση η φράση «χωρίς ελλείψεις», «Δευτερεύουσες ελλείψεις», «Σοβαρές ελλείψεις» ή «Επικίνδυνες ελλείψεις». iii) Ως είδος ελέγχου αναγράφεται «Εκούσιος τεχνικός έλεγχος». iv) Αναγράφονται οι τυχόν ελλείψεις που διαπιστώθηκαν. v) Δεν συμπληρώνεται ημερομηνία επόμενου ελέγχου. vi) Στο χώρο των παρατηρήσεων αναγράφεται η φράση «Εκούσιος τεχνικός έλεγχος. Το παρόν δεν επέχει θέση Δελτίου Τεχνικού Ελέγχου». Το ΠΕΤΕ υπογράφεται και σφραγίζεται από τον αρμόδιο υπάλληλο του ΚΤΕΟ. Υπογράφεται επίσης και από το πρόσωπο που προσκόμισε το όχημα για έλεγχο. Αντίγραφό του φυλάσσεται στο ΚΤΕΟ από το οποίο εκδόθηκε. β. Δεν επικολλάται στην οπίσθια πινακίδα κυκλοφορίας του οχήματος ενδεικτικό σήμα τεχνικού ελέγχου και δεν σφραγίζεται η άδεια κυκλοφορίας του οχήματος. Άρθρο 4 Έντυπο Πρακτικού Εκούσιου Τεχνικού Ελέγχου (ΠΕΤΕ) 1. Το έντυπο του Πρακτικού Εκούσιου Τεχνικού Ελέγχου (ΠΕΤΕ) έχει τη μορφή του προβλεπόμενου, κατά περίπτωση, στις υ.α. 44800/123/85 (Β΄781) και 71703/8028/03 (Β΄1824), όπως ισχύουν, Δελτίου Τεχνικού Ελέγχου (ΔΤΕ), με τις ακόλουθες διαφοροποιήσεις: α. Προαιρετικά είναι επιτρεπτή η χρήση και δεύτερου φύλλου με το αντίγραφό του (σύνολο 4 φύλλα) για την καταγραφή πρόσθετων τεχνικών (επεξηγηματικών των ελλείψεων) πληροφοριών και στοιχείων που προκύπτουν από τη διενέργεια του εκούσιου τεχνικού ελέγχου. β. Η αρίθμηση του ΠΕΤΕ είναι διαφορετική από αυτή των ΔΤΕ. Προκειμένου για τα Ιδιωτικά ΚΤΕΟ ο αριθμός αποτελείται από δύο μέρη. Το πρώτο μέρος είναι ο τριψήφιος αριθμός αδειοδότησης του ΚΤΕΟ, που έχει χορηγηθεί και στα Δελτία Τεχνικού Ελέγχου (ΔΤΕ), το δε δεύτερο είναι αύξων αριθμός (ανά ΚΤΕΟ). γ. Η γραμμογράφηση, τα πεδία και όλα τα αναγραφόμενα στοιχεία του ΠΕΤΕ, είτε είναι προτυπωμένα είτε εκτυπώνονται κατά την έκδοσή του, ταυτόχρονα με την εκτύπωση των αποτελεσμάτων του ελέγχου. (Μετά τη σελ. 264,30852) Σελ. 264,30853 Τεύχος -Σελ.  Έλεγχος Ασφάλειας Αυτοκινήτων-Κέντρα Τεχνικού Ελέγχου Οχημάτων (Κ.Τ.Ε.Ο) 21.Ε.λ.36 Άρθρο 5 Μεταβατικές διατάξεις Μέχρι την 31.3.2007 τα Δημόσια και Ιδιωτικά ΚΤΕΟ δύνανται να χρησιμοποιούν, αντί του προβλεπόμενου στο άρθρο 4 της παρούσας εντύπου Πρακτικού Εκούσιου Τεχνικού Ελέγχου (ΠΕΤΕ), το έντυπο Δελτίου Τεχνικού Ελέγχου (ΔΤΕ) που χορηγούν κατά τον περιοδικό τεχνικό έλεγχο, υπό την προϋπόθεση ότι θα διαγράφεται ο τίτλος του εντύπου «ΔΕΛΤΙΟ ΤΕΧΝΙΚΟΥ ΕΛΕΓΧΟΥ ΟΧΗΜΑΤΟΣ» και θα αναγράφεται ο τίτλος «ΠΡΑΚΤΙΚΟ ΕΚΟΥΣΙΟΥ ΤΕΧΝΙΚΟΥ ΕΛΕΓΧΟΥ ΟΧΗΜΑΤΟΣ» Η παρούσα απόφαση ισχύει από την ημερομηνία δημοσίευσής της στην Εφημερίδα της Κυβερνήσεως.

[Source: greek_legal_code_raptarchis | Tokens: 9837]